Katsetasin täna Tabasalu rulluisurada. Sile on ta tõesti. Aga kitsas ja lagedal tuulepealsel on vastutuult üsna ebamugav sõita. Valgustuspostid pakuvad sõitmisrõõmu ka hilisemal kellaajal. Ja mis peamine - rada on peaaegu puhas kivikestest. Tihedad ristumised kõrvateedega mind oluliselt ei häirinud - enamasti oli tegemist lagedate ja pikka  ettearvestamist võimaldavate ristumistega. Sõitsime raja lõppedes paremale, kohalikule kõnniteele ning läbisime korraliku, 12% languse. Tõus oli oodatust oluliselt kiirem ja kergem. Igatahes sai selel väikese kõrvalpõikega 3 km distantsi juurde.    Kitsal rajal õnnestus mul peale aastapikkust rullimist ka esimene korralik kukkumine - jäin ühte maja liialt kauaks vaatama ja jalg libises lihtsalt asfaldi äärest kruusale. Ei midagi hirmsat - vaid lumelaualt kukkumisest niigi väändunud käsi sai  tõsisemalt haiget.    Hea rada on tehtud - täiesti konkureeriv minu senise lemmiku. Kiisa-Kurtna teega.